钦定古今图书集成/理学汇编/经籍典/第187卷 > 杨时春秋义 > 《三年春王二月己巳日有食之》
## 钦定古今图书集成/理学汇编/经籍典/第187卷 > 杨时春秋义 > 《三年春王二月己巳日有食之》

日之盈亏，有数存焉，此巧历者所知也，何与于人事？
而先王为之恐惧修省者，谨天戒而已。盖于其常也，
宾饯出纳，钦致其至，所以若天道，秩民事，尤重于此，
则其有变也，可不为之警戒乎？故《春秋》日食必书之，
所以重其变也。然或言朔，或言日，或不言朔日，或朔
日并书之，史失之详略异也。